Ich wande dc ich iarlang hete (Mit originalen Lettern)
Ich wande dc ich iarlang hete·
vf gegebē d̾ mīnē teil·
min gemv̊te dc wc ſtete·
nv hat mich ein gros vnheil·
alſo mīneklich beſtandē·
dv́ liebe dú hat mich in bandē·
gebvndē wol an tvſend ſeil·

Min ǒgen dv́ hant mich v̾leitet·
vn̄ v̾ratē dc iſt war·
min h̾ze dc hat ſich gebꝛeitet·
âne minē dank ſo wil es dar·
zv̊ d̾ mīneklichē reinē·
mit der wil es ſich v̾einen·
beide ſtille vn̄ offenbar·

Mir beſchach bi minē ſtundē·
nie ſo ſeneliche not·
ich trage heimliche wūden·
die ſlůg ir mvnt ſo rot·
dú liebe wōt mir in dem ſinne·
mis h̾zē trut min keiſ̕ inne·
wirt ſi mir niht ſo bin ich tot·

Deutsche Philologie
Deutschland
13. Jahrhundert
Mittelhochdeutsch
Versdichtung
Codex Manesse